Locuitorii Republicii Moldova care dețin și cetățenia României continuă să stea în cozi pentru a vota la alegerile europarlamentare și referendumul inițiat de președintele Klaus Iohannis. Până la ora 15:00 au votat aproape 20 de mii de persoane (cifra exactă – 19 940).

Circa 7800 de alegători au votat la secțiile din Chișinău, cei mai mulți dintre ei, la secția nr. 246.

La cele două secții de votare din Bălți au votat, până la ora 15:00, 711 persoane, iar la Cahul, 677 de alegători.

Prezența la urne în România la ora 15:00 era de circa 28%, cei mai activi fiind alegătorii din județul Ilfov, unde prezența la urne este de peste 33%.